open-index/open-wikipedia-markdown huggingface dataset:
Sjokoladekanne

**Sjokoladekanne** er et skjenkekar for varm sjokolade. Sjokoladekanner er gjerne laget av keramikk eller metall, og de kan romme fra omkring 0,8 til 1,2 liter.

Kakaobønnene kom fra Sør-Amerika med spanjolene på 1500- og 1600-tallet.  I 1600-årene ble sjokoladen utbredt i Europa. Den kom trolig til Norge omkring 1700, men var lenge en utsøkt luksus som var forbeholdt de få.

Sjokoladekanner fra 1700-tallet og begynnelsen av 1800-tallet har gjerne et hull med skyveklaff i lokket. Dette er hullet til rørepinnen. Sjokoladen var den gang ikke så lett oppløselig, og den hadde lett for å synke til bunns. Med rørepinnen kunne sjokoladen vispes opp, og den skulle  serveres skummende i koppene. Denne skikken tar slutt omkring 1800, og i *Nye og fuldstendig Huusholdningsbog* skriver forfatteren i 1799: *Nogle troe at Chocoladen ikke er god, naar den ikke er qvervlet til Skum: men Skum er Skum, det er overflødig luft, som derved kommer i maven, og uden Nødvendighed volder Vinde.*

Fra slutten av 1700-tallet blir sjokolade- og kaffekannene svært like. Det kan være vanskelig å skille dem, og mange kanner har nok også vært brukt til begge deler. Sjokolade har også ofte blitt servert fra mugger. Men sjokoladekanner fra 1800- og 1900-tallet kan gjerne skilles fra kaffekanner ved at de har et nebb eller en kort tut plassert øverst på korpus, mens kaffekanner gjerne har en lengre tut plassert lengre ned.

## Sjokoladekanner

Chocolatière style empire.jpg|Sjokoladekanne i empire-stil (tidlig 1800), *Salon du chocolat*, Paris.
Chocolate pot MET ADA6053.jpg|Sjokoladekanne i porselen med blomsterdekorasjoner (omkring 1900), Metropolitan Museum of Art, New York.
Chocolate Pot MET ADA6042.jpg|Sjokoladekanne i poreselen (omkring 1890), Metropolitan Museum of Art, New York.
Chocolate Pot MET DP147330.jpg|Sjokoladekanne i sølv (omkring 1700), Metropolitan Museum of Art, New York.
Chocolate Pot MET DP253280.jpg|Sjokoladekanne i blått og hvitt porselen (1890-1896), Metropolitan Museum of Art, New York.
Chocolatepot.jpg|Sjokoladekanne i sølv (Lille, 1779), Victoria and Albert Museum, London.
Sjokoladekanne fra Porsgrunds Porselænsfabrik.jpg|Sjokoladekanne produsert på Porsgrunds Porselænsfabrik. Modellen presentres i priskuranten for 1907 som *Chocolademugge*.


## Referanser


## Litteratur
* Halvorsen, Josef og Larsen, Kjell Egil (1997) "Gammelt Porsgrund" Klenodier verd å eie. Porsgrunn. ISBN 82-992998-2-9.
* Johannessen, Randi M. (1968): «En sjokoladekanne fra 1700-årene». (Artikkel i *By og bygd*, bind 20. Norsk Folkemuseums årbok 1967. s. 131-133.)
* *Nye og fuldstændig Huusholdningsbog* (1799). Kiøbenhavn.
* Østby, Jon Birger (1982): *Gammelt kobber*. Oslo. ISBN 82-7003-032-5
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Sjokoladekanner i DigitaltMuseum.no
Chen Mingyi

**Chen Mingyi** (forenklet kinesisk: 陈明义, tradisjonell kinesisk: 陳明義, pinyin: *Chén Míngyì*, POJ: *Tan Beng-gi*; født i august 1940 i Fuzhou i provinsen Fujian i Kina) er en kinesisk kommunistisk politiker.

Chen ble medlem av Det kinesiske kommunistiske parti i 1960. Han tok utdannelse som skipsarkitekt ved Shanghai Jiaotong-universitet, og begynte sin karriere i partiets lederskikt i 1985. Fra april 1994 til oktober 1996 var han guvernør for provinsen Fujian og samtidig vise partisekretær for provinsen. Fra oktober 1996 til desember 2000 var han provinsens partisekretær.

Etter 2001 ble han formann for provinsens politisk konsultative konferanse. 

## Referanser


## Eksterne lenker
*  
* Chen Mingyi's profile at xinhuanet.com
NS Faggruppeorganisasjon

**Nasjonal Samlings Faggruppeorganisasjon** (**NSFO**)  var en arbeiderorganisasjon og særorganisasjon innen Nasjonal Samling, stiftet ved partiforordning 12. oktober 1940.

NSFO sin oppgave var å spre det nasjonalsosialistiske budskap blant norske arbeidere, og overta Landsorganisasjonen (LO) nedenifra. Den laveste enheten i organisasjonen var den enkelte bedrift eller virksomhet. Arbeidet med verving foregikk igjennom tillitsmannsapparatet i bedriftene. Da Nasjonal Samling overtok styringen av LO i september 1941 ble arbeidet innad i NSFO nedprioritert og det var relativt liten aktivitet.

## Landsledere

*1940-1944: Odd Fossum
*1944-1945: Olav M. Hoff

## Litteratur
*Pryser, Tore: *Arbeiderbevegelsen og Nasjonal samling, om venstrestrømninger i Quislings parti*, 1991 ISBN 8210033468
*Melsom, Odd: *Nasjonal samling og fagorganisasjonen*, 1977 ISBN 8290181019
*Skar, Alfred: *Fagorganisasjonen under okkupasjonen*, 1949
Guus Kuijer

**Guus Kuijer** (født 1. august 1942 i Amsterdam) er en nederlandsk forfatter. Han er særlig kjent for en rekke barnebøker, blant annet fem bøker om *Madelief* som ble utgitt fra 1975.

Kuijer har mottatt en rekke priser for arbeidet, blant annet Litteraturprisen til minne om Astrid Lindgren (ALMA) i 2012. 

De to første bøkene i hans serie om Polleke er oversatt til norsk: *Sammen for alltid* (2013) og *Livet er herlig* (2014).
## Referanser


## Eksterne lenker
* 
*
Hotel Mundal

**Hotel Mundal** ligger i Mundal ved Fjærlandsfjorden i Sogn og Fjordane. Dagens bygning i drage- og sveitserstil er tegnet av Peter Andreas Blix. 

Mikkel Mundal var handelsmann og drev en krambu i Fjærland. I tillegg fungerte han som brefører og fjellklatrer sammen med engelske turister og kunstnere som hadde begynt å komme til området. De første turistene var engelsk overklasse som kom allerede fra 1850-tallet, mange av dem for å fiske laks. I Mundals tid var det mangel på steder gjestene kunne overnatte, og det ble gjerne til at de fikk et rom hjemme hos ham.

Mundal og søsteren Brita, hennes ektefelle Olaus Dahle samt Per og Johannes Mundal gikk sammen om å få reist et hotell på stedet og engasjerte Blix til å tegne det. 

## Kjente gjester
Vilhelm II var gjest på hotellet flere ganger i tiden før første verdenskrig når han besøkte Vestlandet på tokt med keiseryachten 
SMY «Hohenzollern». En annen gjest var Walter Mondale da
han var visepresident i USA.

## Galleri

Fil:Hotel Mundal, ca. 1890-1910..jpg|Hotel Mundal ca. 1900
Fil:792. Mundal. Hotel Mundal, Fjærland, Sogn - no-nb digifoto 20150810 00071 blds 07124.jpg|Oversiktsbilde fra fjorden 
Fil:Fjærland kyrkje Lindahl.jpg|Hotel Mundal og Fjærland kirke slik den så ut før den ble bygget om på begynnelsen av 1930-tallet.
Fil:2011-08-01 Mundal hotell.jpg|Hotel Mundal
Fil:Mundal hotell 2012 - 3.jpg|Det karakteristiske hjørnetårnet med verandaer.
Fil:Hotel Mundal from the back.jpg|Hotel Mundal sett fra baksiden. 


## Referanser


## Eksterne lenker
* 

__NOTOC__
Austpollen

**Austpollen** og **Østpollen** er navnet på flere poller i Norge:

*Austpollen (Vågan) – Fjordarm av Austnesfjorden i Vågan i Nordland.
*Austpollen (Lødingen) – Fjordarm av Øksfjorden i Lødingen i Nordland.

## Se også
*Vestpollen
Heiner Goebbels

**Heiner Goebbels** (født 17. august 1952 i Neustadt an der Weinstraße) er en tysk musiker, komponist, hørespillforfatter og professor ved Institutt for anvendt teatervitenskap ved Justus-Liebig-Universität Gießen i Gießen i Hessen og ved European Graduate School i Saas-Fee i Sveits.

Han har utdannelse i sosiologi og musikk fra Freiburg im Breisgau og Frankfurt am Main,

Han har en rekke komposisjoner for film og teater, og har siden 1980-årene produsert såkalte «Hörstücke», hovedsakelig komposisjoner basert på tekster av Heiner Müller. Han er tildelt en rekke tyske og internasjonale hørespillpriser, blant dem Prix Italia 1986, 1992, 1996; Karl-Sczuka-Preis 1984, 1990, 1992; Hörspielpreis der Kriegsblinden 1985; Hörspielpreis der Akademie der Künste 1989; World Silvermedal of the New York Festival; Radio Ostankino Prize Moscow med flere.

Goebbels er kunstnerisk direktør for den internasjonale kunstfestivalen Ruhrtriennale fra 2012 til 2014.

Han ble tildelt Den internasjonale Ibsenprisen for 2012. Juryen begrunnet tildelingen blant annet med at Goebbels, som skaper av arbeider for teater, som teaterleder, komponist, musiker, lærer og festivalleder, er en av tiden største kreative personer, og at kraften og betydningen av hans arbeider vil øke i fremtiden og påvirke teatre og teaterproduksjoner i kommende årtier og kommende generasjoner.

## Referanser


## Eksterne lenker
* 
* 
* 
*  Heiner Goebbels' fakultetsside ved European Graduate School (biografi, bibliografi og video forelesninger)
*  Intervju fra 1997
*  Heiner Goebbels på ECM Records
Kristin Armstrong Oma

**Kristin Armstrong-Oma** (født 5. mai 1974 i Time) er en norsk arkeolog.

Hun ble cand.philol. ved Universitetet i Oslo i 2000 med hovedoppgaven *Hesten i nordisk jernalder: Ei kontekstuell analyse av den symbolske sfære kontra den materielle røynda*. Denne ble utgitt som populærvitenskapelig utgave i 2011. I 2006 tok hun graden som ph.d. ved Universitetet i Southampton, doktorgradsavhandlingen ble utgitt i 2007 med titelen *Human-animal relationships. Mutual becomings in Scandinavian and Sicilian households 900-500 BC*.

Armstrong-Oma er professor ved Arkeologisk museum, UiS og er dessuten aktivt medlem i Miljøpartiet De Grønne.

## Referanser


## Eksterne lenker
*
Austpollen (Lødingen)

**Austpollen** er en kort fjordarm av den indre del av Øksfjorden i Lødingen kommune i Nordland som strekker seg i underkant av 2&nbsp;kilometer østover fra innløpet mellom Vikhaugen i nord og Moltbærneset i sør til Austpollelvas utløp i fjordbunnen.

Rundt fem avfolkede gårdsbruk ligger langs den veiløse fjordarmen.

## Referanser
Gorm (andre betydninger)

**Gorm** kan vise til 

* Gorm – et mannsnavn
* Gorm den gamle – en dansk konge
* Gorm Gundersen – en norsk ishockeyspiller
* Gorm Kjernli – en norsk politiker
* Cairn Gorm – et fjell i Skottland
* GORM – persisteringsrammeverk for Grails
Vestpollen (Lødingen)

**Vestpollen** er en pollarm av den indre del av Øksfjorden i Lødingen kommune i Nordland. Den strekker seg i underkant av tre kilometer nordvestover fra innløpet mellom Vestpollneset i vest og Rottkjerran i øst til Vestpollelvas utløp i fjordbunnen.

Fjorden ligger mellom Vestpolltinden (956 moh.) og Forselvtinden (906 moh.). Fra bunnen fortsetter Vestpolldalen opp mot Hinnøyas høyeste fjell, Møysalen (1&nbsp;262 moh.). Delvis merket, men tydelig sti fra fjordbunnen til fjellet og videre til Lonkanfjorden.

Vestpollen er veiløs og uten bosetninger og ligger i sin helhet innenfor grensene til Møysalen nasjonalpark.

## Fotnoter



## Referanser




## Eksterne lenker
* Direktoratet for naturforvaltning: Møysalen nasjonalpark
Jessie Cave

**Jessica «Jessie» Cave** (født 1987) er en engelsk skuespiller, kjent for sin rolle som Lavender Brown i filmversjonen av *[[Harry Potter og Halvblodsprinsen (film)|Harry Potter og Halvblodsprinsen]]*.

## Personlige liv
Cave ble født i Vest-London, og er den nest eldste blant fem søsken. Hennes far arbeider som allmennlege. Hennes bestefar var Chief Secretary for Hong Kong, Sir Charles Philip Haddon-Cave.

Cave er en tidligere svømmer på landslagsnivå og tennisspiller. Hun studerte illustrasjon og animasjon ved Kingston University. Hun hadde opprinnelig tenkt å studere sceneledelse ved Royal Academy of Dramatic Arts, og arbeidet i London som stagehand, før hun bestemte seg for å bli skuespiller.

## Karriere
Cave hadde sin debut i dramaet *[[Summerhill (TV-serie)|Summerhill]]*, som ble vist på CBBC i tidlig 2008.

En åpen audition ble avholdt for rollen som Lavender Brown i filmen  *[[Harry Potter og Halvblodsprinsen (film)|Harry Potter og Halvblodsprinsen]]* den 1. juli 2007. Cave, som kom fra et byrå, vant foran de andre 7&nbsp;000 jentene som kom på auditionen, og fikk rollen som Lavender.

Cave hadde også en mindre rolle i  filmen *[[Inkheart (film)|Inkheart]]* som en vannymfe.

I juni 2009 hadde hun sin debut på et West End teater hvor hun spilte «Thomasina» i ny-oppsetningen av Tom Stoppards *[[Arcadia (teaterstykke)|Arcadia]]* på Duke of York's Theatre.

Cave var med i skuespillet *Breed* på Theatre 503 hvor hun spilte rollen som Liv. Hun vant *Off West-End-*sceneprisen for *People's Choice for Female performance*.

Den 4. februar 2011 opptrådte hun som «Hermione» i CBBC barnedramaet Sadie J.

Cave driver nettstedet www.pindippy.com, som inneholder, blant annet kreasjoner, korte videoer skrevet av og fremført av henne.

## Filmografi
  
### Film

### TV

## Referanser


## Eksterne lenker
* 
*
William Steffens

**William Steffens** (1880–1964) var en norsk offiser.

Steffens ble offiser i 1901. Fire år senere var han i Generalstaben, etter å ha gått militær høyskole. Fra 1925 til 1927 var han militærattaché i Paris. Han satt som militær sakkyndig i den komité som forberedte nedrustning i Genève i 1930. Han ble i 1931 sjef for Møre Infanteriregiment nr. 11 (IR 11) på Molde. I 1932 og 1933 var han tilbake i Genève som militær sakkyndig, denne gang i hovedforhandlingene om nedrustning. I 1935 ble han generalmajor og sjef for 4. divisjon. Samtidig ble han kommandant på Bergenhus festning. 

## Andre verdenskrig

Ved den tyske invasjonen i 1940 kom han seg med sin stab til Voss, der han mobiliserte flere avdelinger. Den 13. april ble han utnevnt til Øverstkommanderende på Vestlandet. Da tyskerne tok Voss 25. april, kom han seg videre over Sognefjorden, der han på nytt mobiliserte. 30. april kom beskjeden om at de allierte oppga Sør-Norge, og Steffens demobiliserte de avdelinger han hadde til rådighet.

Han kom seg med fly til Tromsø, hvorfra han 11. mai ble beordret til London og Paris som militærattaché og medlem av den norske militærmisjonen i Storbritannia. Allerede i juli ble han beordret til Canada som Forsvarsdepartementets utsending der. Der var oppbyggingen av flyvåpnene i gang, og Steffens skulle ha oversyn med dette arbeidet. 10. november 1940 åpnet han Little Norway i Toronto.

Høsten 1941 ble han sendt til Sovjetunionen som militærattaché. Der var han i tre år, og arbeidet blant annet med å forberede det norske samarbeid med russerne før felttoget i Finnmark.

Steffens ble våren 1945 oppnevnt som militær sakkyndig ved den norske delegasjonen ved San Francisco-konferansen. Han kom tilbake til Norge i juli, før han i september ble sendt til Berlin som sjef for den norske delegasjonen i de alliertes kontrollråd.

Tilbake i Norge i oktober 1946 ble han gitt avskjed fra Hæren, men fortsatte som medlem av den militære undersøkelseskommisjon av 1946.

## Utmerkelser
Steffens ble i desember 1946 tildelt St. Olavs Ordens kommandørkors. Han var også offiser av Æreslegionen, og ridder av 1. klasse av Sverdordenen.

For innsatsen under krigen ble han også tildelt St. Olavsmedaljen med ekegren.

## Steffenssedler
I forbindelse med kampene på Voss i april 1940, der sivilbefolkningen ble avskåret fra omverdenen, oppsto en akutt pengekrise. Den 14. april innførte landsdelens øverste militære leder, som var Steffens, nødsedler pålydende 5, 10 og 100 kroner.

## Referanser




## Kilder
* Artikler i *Aftenposten*
Hemiargus

***Hemiargus*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).   

## Utseende
Middelsstore blåvinger uten stjerter på bakvingen. Hannens overside er blå, undersiden er lyst gråbrun med mørkgrå flekker, dessuten en påfallende, svart flekk ved bakvingens forhjørne.
Hunnens overside er brun med noen metallisk glinsende skjell.

## Levevis
Larvene lever på planter i erteblomstfamilien (i vid forstand).

## Utbredelse
Slekten er utbredt i det sørlige Nord-Amerika, i Mellom- og det nordlige Sør-Amerika, også i Karibia.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Hemiargus* Hübner, 1818
******** *[[Hemiargus ceraunus]]* (Fabricius, 1793) 
******** *[[Hemiargus hanno]]* (Stoll, [1790]) 
******** *[[Hemiargus isola]]* (Reakirt, 1866) 
******** *[[Hemiargus ramon]]* (Dognin, 1887)

## Kilder
* Butterflies and Moths of North America – *Hemiargus ceraunus* http://www.butterfliesandmoths.org/species/Hemiargus-ceraunus

## Eksterne lenker
* 

* Brower, Andrew V. Z. 2007. [''Hemiargus'' i The Tree of Life Web Project, http://tolweb.org/ http://tolweb.org 
* www.funet.fi – ''Hemiargus''
* Bilder av ''Hemiargus ceraunus''
III

**III** kan sikte til:

* 3 (tall)
* *[[III (Jokke & Valentinerne)|III]]*, et studioalbum med det norske rockebandet Jokke & Valentinerne
* *[[Led Zeppelin III]]*, et studioalbum med det britiske rockebandet Led Zeppelin, også kalt III
Albert Alexander

**Albert Alexander** (født ca. 1897, død 15. mars 1941) var en britisk politimann, som var den første pasienten som ble behandlet med injeksjoner av penicillin.

## Beskrivelse
I desember 1940 fikk Alexander ved et uhell et sår ved munnen fra en rosetorn. Såret ble infisert av både *[[Staphylococcus]]* og *[[Streptococcus]]* og han utviklet en livstruende infeksjon med verkebyller i ansiktet og lungene. Han var innlagt på sykehuset Radcliffe Infirmary, men til tross for behandlingen og fjerning av et øye, ble han ikke bedre.

Penicillins virkning ved å hindre og redusere bakterielle infeksjoner hadde første gang blitt observert av Alexander Fleming i 1928. Howard Florey, Ernst Boris Chain og Norman Heatley ved Sir William Dunn School of Pathology ved University of Oxford arbeidet med å finne medisinske bruksområder for penicillin, som var produsert av muggsoppen *[[Penicillium chrysogenum]]*. De forsøkte å isolerer store nok mengder av penicillin for forsøk på mennesker. Da Florey og hans kolleger kun hadde forsøkt penicillin på mus, var de redde for bivirkningen en større dose penicillin kunne ha. Som menneskelig forsøksperson trengte de en pasient som hadde en dødelig diagnose og Alexander oppfylte dette kravet. 

Den 12. februar 1941 ble Alexander gitt en intravenøs injeksjon på 160&nbsp;mg (200 enheter) av penicillin. I løpet av 24 timer falt temperaturen, appetitten kom tilbake og infeksjonen begynte å leges. Penicillin ble gjenvunnet fra pasientens urin, men dette var ikke tilstrekkelig, og legene hadde for lite penicillin til å holde infeksjonen tilbake. Sykdommen tiltok og Alexander døde den 15. mars 1941.

Etter dette bestemte Florey og hans kolleger seg for kun å arbeide med syke barn, som ikke trengte så store mengder av  penicillin.

## Referanser
Kolderup-Rosenvinge

**Kolderup-Rosenvinge** var en dansk og norsk adelsslekt som nedstammer fra sogneprest til Bodø Jesper Andreas Kolderup og Susanne Kaasbøll Rosenvinges sønn, direktør
i Generalpostamtet, etatsråd Peder Andreas Rosenvinge Kolderup (1761—1824). I 1811 ble han opptatt i adelsstanden med navnet Kolderup-Rosenvinge. Elementer i hans våpenskjold var en fembladet, blå rose, en sølv vinge (Rosenvinge) og to rosentornekvister slynget sammen som i en krans. Over skjoldet en kronet hjelm uten hjelmtegn. 

## Referanser


## Se også
* Rosenvinge
Vinkeloppløsning

**Vinkeloppløsning**, eller **romlig oppløsning**, beskriver evnen som en hvilket som helst avbildningsenhet, slik som et optisk eller radioteleskop, et mikroskop, et kamera, eller et øye, har til å skille små detaljer i et objekt. Det er dermed et av de viktigste målene på bildeoppløsning.
Rolf Andvord

**Rolf Otto Andvord** (1890–1976) var en norsk jurist og diplomat.

## Liv og virke
### Bakgrunn
Han var sønn av overlege Kristian Andvord (1855–1934) og Ebba Blomstedt (1860–1953). Fra 1930 til 1936 var han gift med Ingrid Anna Kristina Sten, som var datter av en banksjef. Hans datter Ingegjerd giftet seg med forretningsmagnaten Harald Løvenskiold.

Etter examen artium i 1909 startet Rolf Andvord på jusstudiene i 1910, og ble uteksaminert med graden cand.jur. i 1915.

### Diplomat
Han begynte deretter å arbeide i Utenriksdepartementet. I 1921 ble han chargé d'affaires ved Norges legasjon i København, og kort tid etter ble han sekretær ved den norske legasjonen i Paris. Senere var han assisterende sekretær i Utenriksdepartementet og arbeidet deretter ved den norske legasjonen i London. Fra 1935 tjenestegjorde han som ambassadør i Argentina, med sideakkrediteringer til Bolivia, Chile, Paraguay, Peru og Uruguay. Han tjenestegjorde også som generalkonsul i Buenos Aires. Før andre verdenskrig deltok han også i flere møter i Folkeforbundet.

I 1941 ble han sendt til Sovjetunionen, med sideoppdrag i Iran. I 1942 ble han ambassadør i Sovjetunionen. Fra 1946 til 1948 var han utenriksråd i Utenriksdepartementet. Fra 1948 til 1958 var han Norges ambassadør i Frankrike og fra 1958 til 1961 i Spania.

I 1964 utgav han sine memoarer. Han døde i mars 1976 i Málaga.

### Utmerkelser
Rolf Andvord ble 4. januar 1946 dekorert med storkorset av St. Olavs Orden for «fortjenstfullt virke i sitt embete under krigen». Han mottok også  storkorset av Dannebrogordenen, den franske Æreslegionen, den spanske Isabella den katolskes orden, den peruanske Solordenen‎, den iranske Homayounordenen og Chiles fortjenstorden. Han var kommandør av Kristusordenen, Sankt Aleksanders orden og Ordenen Polonia Restituta, og storridder av Den islandske falkeorden. Han mottok også Kong Haakon VIIs jubileumsmedalje i 1955 samt Kong Georg Vs jubileumsmedalje og Kong Christian Xs frihetsmedalje.

### Krigsinnsats
I perioden som ambassadør til Sovjetunionen lot Andvord seg verve som KGB-agent. Han skriver: *Det falt meg da inn at den mest effektive måte ville være å tre i forbindelse med den allmektige institusjon som sto bak alt: det hemmelige politi, og ad den vei tilføre de ledende i Sovjet-Samveldet korrekte opplysninger som kunne styrke krigsviljen.*

Som spion kan han, ifølge Alf R. Jacobsen, umulig ha bidratt med informasjon som ikke KGB kjente fra andre kilder. Samme historiker peker på at Andvord selv i sine memoarer idylliserer sitt liv i Sovjetunionen, og ikke – selv i ettertid – reflekterer tilstrekkelig over de lidelser og den terror som det russiske og ukrainske folk ble utsatt for av Stalin og det regimet han i hemmelighet gikk i tjeneste for. Blant annet kan han ikke få fullrost hvordan sovjetmyndighetene transporterte et parti Bordeaux-vin til ham, via Agentina og Sibir, i oppvarmet godsvogn, slik at den ikke tok skade.

## Referanser


## Kilder

* Rolf Andvord, *Med hånden på hjertet*, Cappelen Oslo 1975 ISBN 8202031826 (E-bok fra NB)
Kristján Guðmundsson

**Kristján Guðmundsson** (født 1941 i Snæfellsnes) er en islandsk kunstner, som arbeider med skulptur og konseptkunst, og som beskrives som en minimalist. Han er autodidakt, og bodde og arbeidet i Amsterdam fra 1970 til 1979. Siden har han bodd i Reykjavík.

Han fikk sin internasjonale introduksjon på den andre nordiske ungdomsbiennalen i Helsingfors 1968. Senere har han hatt separatutstillinger i Oslo (Kunstnernes Hus 2002, Galleri F 15 1994, Galleri Riis flere ganger), Stockholm, Paris, Hamburg, Frankfurt, Brussel, New York og særlig i Amsterdam. Han representerte Island på Veneziabiennalen i 1984. Han er blant annet innkjøpt av islandske kunstmuseer, og av Samtidsmuseet i Oslo, Moderna Museet i Stockholm, Kiasma i Helsingfors, Stedelijk Museum, Amsterdam. Han har bidratt til Skulpturlandskap Nordland med skulpturen «Protractus» i Skjerstad. I 2010 mottok han den nordiske Carnegie Art Award, for en serie *Malerier med grå og hvite rammer*, som juryen beskrev som «hans eksepsjonelle lydabsorberende malinger hvor han på karakteristisk vis smelter sammen materialer og idé til å bli et objekt proppfullt av innhold»

## Familie
Han er bror av kunstneren Sigurður Guðmundsson, som også har bidratt til Skulpturlandskap Nordland.

## Referanser


## Bibliografi
* Kristjan Gudmundsson. *Down : former part – from the highest point of the land to sea level : latter part – from sea level to the lowest point of the sea*. Ottenhausen Verlag, 1989. 200 sider. ISBN 3-922760-29-5 

## Eksterne lenker
* Galleri i8, bilder, bio, cv
* Galleri Anhava, bilder, bio, cv
* Galleri Anderson Stockholm, bilder, bio, cv
* galleririis.com , bilder, bio, cv
Duan Junyi

**Duan Junyi** (kinesisk: 段君毅; født 13. mars 1910 i Puyang i det som i dag er provinsen Henan i Kina, død 8. mars 2004) var en kommunistisk politiker i Folkerepublikken Kina.

Etter Firerbandens fall var han fra 1976 til 1987 Kinas jernbaneminister. I oktober 1978 ble han førstesekretær for kommunistpartiet i provinsen Henan. Fra januar 1981 til januar 1984 innehadde han det tilsvarende toppverv i Beijing.

## Referanser
Guo Weicheng

**Guo Weicheng** (forenklet kinesisk: 郭维城, tradisjonell kinesisk: 郭維城, pinyin: *Guō Wéichéng*, født 1912 i fylket Yi i det som i dag er provinsen Liaoning i Kina, død 1. januar 1995) var generalmajor i Folkets frigjøringshær og politiker i Folkerepublikken Kina. 

Han var jernbaneminister fra 1978 til 1981. 

Guo Weicheng var mandsju,og ble medlem av Det kinesiske kommunistiske parti i 1933. Han tok juridisk utdannelse ved Fudanuniversitetet i Shanghai. Han var også i sin tid sekretær til krigsherren Zhang Xueliang.
Liu Jianzheng

**Liu Jianzhang** (forenklet kinesisk: 刘建章, tradisjonell kinesisk: 劉建章, pinyin: *Liú Jiànzhāng*, født i 1910 i fylket Jing i det som i dag er provinsen Hebei i Kina, død 14. februar 2008) var en kinesisk kommunistisk politiker.

Han var jernbaneminister fra 1981 til 1982. Liu var tidligere visepresident, men satt fem år i fengsel uten rettssak. Han ble løslatt etter at hans kone skrev direkte til Mao Zedong som personlig tok initiativ til å få ham løslatt i 1972.

## Referanser
Martin Ørnskov

**Martin Ørnskov Nielsen** (født 1985) er en dansk tidligere fotballspiller. Ørnskov har tidligere spilt for Silkeborg IF og norske Viking FK.

## Karriere
### Silkeborg IF
Ørnskov undertegnet en to-års kontrakt med klubben juni 2004. Kontrakten ble ytterligere forlenget med 3 nye år mai 2008.

### Viking FK
Februar 2012 ble det offentliggjort at Ørnskov hadde undertegnet en kontrakt med norske Viking FK.

### Brøndby IF
5. juli 2013 ble spilleren klar for en overgang til danske Brøndby IF.

### Lyngby BK
Etter å ha blitt fristilt i fra sin kontrakt med Brøndby, undertegnet spilleren en 2-års kontrakt med Lyngby BK juni 2016.

## Referanser


## Eksterne lenker
*
Fu Zhihuan

**Fu Zhihuan** (kinesisk: 傅志寰, pinyin: *Fù Zhìhuán*; født 11. mars 1938 i Haicheng i provinsen Liaoning i Kina) er en kinesisk kommunistisk politiker. 

Han er ingeniørutdannet, og var Kinas jernbaneminister fra 1998 til 2003. 

Han er medlem av Det kinesiske akademi for ingeniørvitenskaper.

## Referanser


## Eksterne lenker
*
Xiuyan

**Xiuyan** (kinesisk: 岫岩满族自治县; pinyin: *Xiùyán mǎnzú Zìzhìxiàn*) er et autonomt fylke for mandsjuer i byprefekturet Anshan i provinsen Liaoning i Folkerepublikken Kina.

Befolkningen var på  innbyggere i 1999.

## Mandsjumuseum
I storkommunen Xiuyan ligger Mandsjumuseet (*Manzu bowuguan*). 

## Administrative enheter

**Storkommuner**:
*Xiuyan (岫岩镇), Pianling (偏岭镇), Suzigou (苏子沟镇), Huanghuadian (黄花甸镇), Sanjiazi (三家子镇), Shimiaozi (石庙子镇), Dayingzi (大营子镇), Yanghe (洋河镇), Xindian (新甸镇), Hadabei (哈达碑镇), Yangjiabao (杨家堡镇), Yanggou (汤沟镇), Qianyingzi (营子镇), Longtan (龙潭镇), Shihuiyao (石灰窑镇)

**Kommuner**:
*Dafangshen (大房身乡), Jiucaigou (韭菜沟乡), Muniu (牧牛乡), Chaoyang (朝阳乡), Hongqiyingzi (红旗营子乡), Linggou (岭沟乡), Shaozihe (哨子河乡)

## Referanser


## Eksterne lenker
* Lokalregjeringens hjemmesider
Han Zhubin

**Han Zhubin** (forenklet kinesisk: 韩杼滨, tradisjonell kinesisk: 韓杼濱, pinyin: *Hán Zhùbīn*; født i februar 1932 i Harbin i Kina) er en kinesisk kommunistisk politiker. Han var jernbaneminister fra 1992 til 1998.

Han Zhubin arbeidet i jernbanene siden 1946. I 1950 ble han medlem av det kinesiske kommunistiske parti. Deretter var han generalprokurator for Folkets høyeste påtaleembede.

I 2003 ble han president for Kinas rettsselskap.

## Eksterne lenker
*  
* Han Zhubin's profile, Xinhuanet.
Carl Spaatz

**Carl Andrew «Tooey» Spaatz** (født 28. juni 1891, død 14. juli 1974) var en amerikansk flyger og offiser som i 1947 ble den første sjef for det nyopprettede United States Air Force (USAF).

Spaatz, som opprinnelig het Spatz, fikk lagt til en a i etternavnet i 1937 etter anmodning fra sin familie. De var lei av at mange uttalte navnet med kort a-lyd.  Klengenavnet Tooey fikk han da han studerte ved militærakademiet West Point.

## Tidlig karriere
Han ble uteksaminert fra akademiet som fenrik i 1914. Han begynte deretter på en militær flygeskole nær San Diego i California. Her fikk han flygervingen i mai 1916, og ble beordret til hærens signalkorps i Mexico. Han tjenestegjorde i First Aero Squadron og deltok under general John J. Pershing i jakten på Pancho Villa. Han ble forfremmet til løytnant i juli 1916 og kaptein i mai 1917.

## Første verdenskrig
Da USA gikk inn i første verdenskrig, ledet Spaatz 31. Aero Squadron som inngikk i American Expeditionary Force (AEF). I Frankrike ble han satt til å lede en flygeskole, men ble snart beordret tilbake til USA. Før beordringen trådte i kraft, rakk han å få fly noen operasjoner med 13. Aero Squadron, og i løpet av tre uker rakk han å skyte ned tre fiendtlige fly. For dette ble han tildelt Distinguished Service Cross. Før hjemsendelsen ble han også forfremmet til midlertidig major.

## Mellomkrigstid
I 1919 tjenestegjorde han i California og Texas. Som følge av omorganiseringer i USAs forsvar, ble han stilt tilbake til kaptein i Infanteriet i 1920, før videre omorganiseringer førte til ytterligere papirforfremmelser og -degraderinger. I februar 1923 ble han igjen forfremmet til major i Flygertjenesten. I løpet av denne perioden hadde han vært stasjonssjef ved Kelly Field i Texas, vært i staben ved 8. Corps Area, og skvadronsjef ved 1st Pursuit Group.

I 1924 og 1925 gjennomgikk han stabsskole, før han i juni 1925 gikk inn i staben til sjefen for våpengrenen i Washington D.C.

Den første uka i 1929 deltok Spaatz i en rekordflygning sammen med to andre fremtidige generaler i flyvåpenet, Ira Eaker og Elwood Quesada. I et forsøk på lufttanking, holdt de et Atlantic-Fokker C-2A, kalt «?», i luften kontinuerlig i mer enn 150 timer.

Fra mai 1929 til juni 1933 var Spaatz sjef for 7th Bombardment Group og 1st Bombardment Wing i California, før han gjennomgikk ytterligere stabsutdannelse.

## Andre verdenskrig
I november 1939 ble Spaatz midlertidig forfremmet til oberst. Under slaget om Storbritannia var han flere uker i England som observatør, før han i august 1940 ble beordret til staben til sjefen for flyvåpenet. To måneder senere ble han forfremmet til midlertidig brigader og utnevnt til nestkommanderende for general Hap Arnold. I november ble han sjef for planleggingskontoret ved flyvåpenet, og juli 1941 ble Spaatz utnevnt til stabssjef for hærens flyvåpens hovedkvarter.

## Referanser
Da Jiang

**Da Jiang** (tradisjonell kinesisk: 大將, forenklet kinesisk: 大将 – «storgeneral, »«seniorgeneral») er en tidligere militær grad i Folkets frigjøringshær i Folkerepublikken Kina.

Det var i 1955 at denne graden ble gitt til ti av veteran-lederne fra Frigjøringshærens kriger. Noen flere er aldri (2012) blitt gitt denne graden.

Graden ble ansett som ekvivalent til den sovjetiske grad Генера́л а́рмии (*General armii*). 

Etter at formelle militære grader ble gjeninnført i hæren i 1988, ble det innført en ekvivalent grad men av annet navn, Yi Ji Shang Jiang (一级上将), formodentlig for å markere det enestående med de ti utnevnt i 1950-årene. Uansett er denne nye graden blitt avskaffet igjen, i 1994.

De ti *Da Jiang* var:

* Su Yu (粟裕)
* Xu Haidong (徐海东)
* Huang Kecheng (黄克诚)
* Chen Geng (陈赓)
* Tan Zheng (谭政)
* Xiao Jingguang (萧劲光)
* Zhang Yunyi (张云逸)
* Luo Ruiqing (罗瑞卿)
* Wang Shusheng (王树声)
* Xu Guangda (许光达)
Folkerepublikken Kinas forsvarsministerium

**Folkerepublikken Kinas forsvarsministerium** (forenklet kinesisk: 中华人民共和国国防部; tradisjonell kinesisk: 中華人民共和國國防部; pinyin: *Zhōnghuá Rénmín Gònghéguó Guófángbù*, eller kort – 国防部 /  國防部 / *Guófángbù*) er et ministerium som lyder under statsrådet og styres av forsvarsministeren. Den første nasjonale folkekongress grunnla ministeriet i 1954 i samsvar med landets nye konstitusjon. Ministeriet har ikke kommandomyndighet over Folkets frigjøringshær og forsvarsministerens fremste oppgave er å representere landets væpnede styrker i kontakt med andre lands forsvarsmakter. Ministeriet har avdelinger for verving, organisasjon, materiell, utdannelse og forsvarsforskning, men disse funksjoner utøves i praksis av partiorganet Den sentrale militærkommisjon, som også mar befalingsmakten over landets væpnede styreker.

## Forsvarsministre
*Marskalk Peng Dehuai (1954—1959)
*Marskalk Lin Biao (1959—1971)
*Marskalk Ye Jianying (1975—1978)
*Marskalk Xu Xiangqian (1978—1981)
*General Geng Biao (1981—1982)
*General Zhang Aiping (1982—1988)
*General Qin Jiwei (1988—1993)
*General Chi Haotian (1993—2003)
*General Cao Gangchuan (2003—2008 )
*General Liang Guanglie (2008—2013)
*General Chang Wanquan (2013—2018) 
*General Wei Fenghe (2018—2023) 
*General Li Shangfu (2023—) 

## Eksterne lenker
* 

## Litteratur
*
Innwa

**Innwa** eller **Ava** (burmesisk: အင်းဝမြို့, pali: *Ratnapura* som betyr *edelstenens by*) er den gamle hovedstaden i det tidligere kongedømmet Ava i Mandalay i Myanmar.

## Beliggenhet
Innwa ligger  ca 6,5 km sydvest for Amarapura og ca 20 km sydvest for Mandalay. Der møtes elvene Irrawaddy og Mjitnge. Syd for Innwa ligger Myittha-kanalen som forbinder de to elvene og derved gjør Innwa til en øy. Byen er omgitt av en yttre og en indre bymur. Et stort antall buddhistiske templer ligger i Innwa. 

## Historie
Innwa ble grunnlagt i 1364 og var frem til 1783 hovedstad for Ava. Byen ble hovedstad igjen fra 1822 frem til 1837/38. I 1841 ble Innwa nesten fullstendig ødelagt i et stort jordskjelv. Etter dette ble hovedstaden lagt til Amarapura. 

## Referanser


## Eksterne lenker
*
First Sea Lord

**First Sea Lord** (full tittel: *First Sea Lord and Chief of Naval Staff* (1SL/CNS)) er den profesjonelle lederen for Storbritannias kongelige marine (*Royal Navy*).

Den opprinnelig tittelen var *First Naval Lord*. Konseptet med en profesjonell (ikke politisk utnevnt) First Naval Lord ble innført i 1805, og denne tittelen ble endret til First Sea Lord ved utnevnelsen av John Arbuthnot Fisher i 1904. Fra 1923 og framover var *First Sea Lord* også et medlem av *Chiefs of Staff Committee* (CSC). Han har nå også plass i det britiske forsvarsrådet (Defence Council), som er en del av Forsvarsministeriet, og i Admiralty Board.

## Referanser


## Litteratur
* Heathcote, Tony (2002): *The British Admirals of the Fleet 1734 - 1995*. Pen & Sword Ltd. ISBN 0-85052-835-6.
* Kerr, Mark (1934): *Prince Louis of Battenberg: Admiral of the Fleet*. London: Longmans, Green and Co.
* Mackay, Ruddock F. (1973): *Fisher of Kilverstone*. London: Oxford University Press. ISBN 978-0198224099.

## Eksterne lenker
*
Nabokovia

***Nabokovia*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).   Slekten er oppkalt etter forfatteren og blåvinge-eksperten Vladimir Nabokov.

## Utseende
Knøttsmå (vingespenn 15-20 millimeter) blåvinger med korte stjerter på bakvingene. De kjennes lett på at forvingens ytterkant er snor-rett (hos de aller fleste andre blåvinger er den lett krummet), på uvanlig lange labialpalper og på de mørke flekkene på bakvingens underside. Forvingens underside er brungul med brun ytterkant, bakvingen er brunlig med en hvit tverrstrek og mørkere brune flekker i den indre delen.

## Levevis
Artene lever på høytliggende gressmarker (puna), gjerne over 3000 meter over havet. Livssyklusen er ukjent, men det er sannsynlig at larvene lever enslig på lave urter, og at de er assosiert med maur.

## Utbredelse
Slekten er utbredt langs Andesfjellene fra Ecuador til Chile.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Nabokovia*** Hemming, 1960
******** *[[Nabokovia ada]]* Bálint & Johnson, 1994
******** *[[Nabokovia cuzquenha]]* Bálint & Lamas, 1997
******** *[[Nabokovia faga]]* (Dognin, 1895)

## Kilder
* Butterflies of the Andes – *Nabokovia cuzquenha* http://www.learnaboutbutterflies.com/Andes%20-%20Nabokovia%20cuzquenha.htm

## Eksterne lenker
* 
* Brower, Andrew V. Z. 2007. [''Nabokovia'' i The Tree of Life Web Project, http://tolweb.org/ http://tolweb.org 
* www.funet.fi – ''Nabokovia''
* Bilde av ''Nabokovia faga''
Kinas grunnlov

**Folkerepublikken Kinas forfatning** (forenklet kinesisk: 中华人民共和国宪法; tradisjonell kinesisk: 中華人民共和國憲法; pinyin: *Zhōnghuá Rénmín Gònghéguó Xiànfǎ*) er Folkerepublikken Kinas forfatning (konstitusjon) og viktigste lovtekst. Den nåværende versjon ble antatt av Den nasjonale folkekongress den 4. desember 1982 og justeringer fulgte i 1988, 1993, 1999, og 2004. Folkerepublikken Kina har tidligere hatt tre forfatninger, fra 1954, 1975, og 1978, men de er blitt opphevet og erstattet etter tur. 

Forfatningen består av fem deler: et forord, grunnleggende prinsipper, grunnleggende rettigheter og plikter, statens oppbygning, og Kinas flagg og riksvåpen.

Forfatningen er oppbygd på nesten samme måte som Sovjetunionens forfatning fra 1936 men med den vesentlige forskjell at den sovjetiske konstitusjon gav sovjetrepublikkene rett til å bryte ut av samveldet. Tilsvarende rett gjelder ikke Kinas autonome regioner.

Ifølge artikkel 67 er det Den nasjonale folkekongressens stående komite, og ikke kinesisk høyesterett, som er den autentiske tolker av forfatningen.

Ved revisjonen i 2004 ble det foretatt en lang rekke større og mindre endringer. Blant annet kom det inn henvisninger til både privateiendom og menneskerettigheter:

**Den legale privateiendom er unantastelig.* 
**Staten respekterer og beskytter menneskerettighetene.* 

## Eksterne lenker
*
Cupidopsis

***Cupidopsis*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).   
## Utseende
Små til middelsstore (vingespenn 27-35 millimeter) blåvinger uten eller med ganske små stjerter på bakvingene. Hannens overside er blå eller blåfiolett med et oransje bånd ved bakvingens bakkant, hunnen ligner, men er litt mer brunlig. Undersiden er gulbrun med små, mørke flekker og et oransje bånd på bakvingen.

## Levevis
Larvene lever på blomstene av planter i erteblomstfamilien.
Disse sommerfuglene holder til på savannen.

## Utbredelse
Slekten er vidt utbredt i Afrika sør for Sahara.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Cupidopsis* Karsch, 1895
******** *[[Cupidopsis cissus]]* (Godart, 1824)
******** *[[Cupidopsis iobates]]* (Hopffer, 1855)

## Kilder
* Butterflies of Africa – *Cupidopsis cissus* http://www.learnaboutbutterflies.com/Africa%20-%20Cupidopsis%20cissus.htm

## Eksterne lenker
* 

* Brower, Andrew V. Z. 2007. [''Cupidopsis'' i The Tree of Life Web Project, http://tolweb.org/ http://tolweb.org 
* www.funet.fi – ''Cupidopsis''
Una (sommerfugl)

***Una*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Nokså små (vingespenn ca. 25 millimeter) blåvinger uten stjerter på bakvingene. Oversiden er ensfarget brun. Undersiden er brunlig uten svarte flekker (men gjerne med noen mørkbrune).

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Una*** de Nicéville, 1890
******** *[[Una philippensis]]* Schröder & Treadaway, 1986
******** *[[Una usta]]* (Distant, 1886)

## Kilder
* Indian Foundation for Butterflies – *Una usta* http://www.butterfliesofindia.com/10-lycaenidae/una-usta 

## Eksterne lenker
* 
* Brower, Andrew V. Z. 2007. [''Una'' i The Tree of Life Web Project, http://tolweb.org/ http://tolweb.org 
* www.funet.fi – ''Una''
Tobben (Disney)

**Tobben** er en fiktiv figur i Andeby-universet. Hans første opptreden i Norge var den 11. november 1997 i Donald Duck & Co nr. 46. Han er skolekameraten til Ole, Dole og Doffen Duck.

Tobben er en skoleskulker, og havner dermed ofte i krangel med Donald Duck, som mener at Tobben har dårlig innflytelse på Ole, Dole og Doffen. Det at Tobben fra tid til annen ødelegger Donalds roser hjelper ikke på forholdet deres.

Klærne som Tobben bruker er en brun genser med lapper på albuene.

## Tobben på andre språk
*Dansk: Max Måge
*Engelsk: Sonny Seagull (brukt i Europa), Garvey Gull (brukt i Amerika)
*Finsk: Lauri Lokki
*Fransk: Jojo Goëland
*Italiensk: Sonny
*Kinesisk: 桑尼 (forenklet) 
*Nederlandsk: Martje de Meeuw
*Norsk: Tobben
*Polsk: Tolek Ananas
*Svensk: Folke Fiskmås
*Tsjekkisk: Standa Racek
*Tysk: Striezel Streunecke
*Ungarsk: Samu

## Referanser


## Kilder
* Tobben hos induck. www.coa.inducks.org.
Folkets høyesterett (Kina)

**Folkets høyesterett** (kinesisk: 最高人民法院; pinyin: *Zuìgāo Rénmín Fǎyuàn*) er den høyeste domsinstans i Folkerepublikken Kina, med unntak av Macao og Hongkong som har sine egne domstolsvesener. Domstolen har sete i Beijing.

Domstolen går i realiteten tilbake til 1949, men ble ikke formelt opprettet før i 1954. Domstolen er understilt Den nasjonale folkekongress, som også utpeker alle dens medlemmer. 

## Liste over justitiarier
Utnevnt av Det kinesiske folks politisk rådgivende konferanse:
*Shen Junru (1949–1954)
Utnevnte av Den nasjonale folkekongress:
*Dong Biwu (1954–1959)
*Xie Juezai (1959–1965)
*Yang Xiufeng (1965–1975)
*Jiang Hua (1975–1983)
*Zheng Tianxiang (1983–1988)
*Ren Jianxin (1988–1998)
*Xiao Yang (1998–2008)
*Wang Shengjun (2008–)

## Eksterne lenker
* Domstolens hjemmeside (på engelsk)
28. serierunde i Tippeligaen 2011

**28. serierunde i [[Tippeligaen 2011]]** ble det spilt en kamp fredag 28. oktober, seks kamper på søndag 30. oktober og en kamp på mandag 31. oktober. Runden begynte klokka 19:00 med kampen mellom Haugesund og Tromsø Idrettslag på Haugesund Stadion, og ble avsluttet med mandagskampen mellom Vålerenga og Fredrikstad Fotballklubb, klokken 19:00. Hovedkampen denne runden var mellom Rosenborg og Brann, 30. oktober klokken 20:00 på Lerkendal stadion. 


## Fakta

### Referanser
HMCS «Sackville»

**HMCS «Sackville» (K 181)** er den siste Flower-klasse korvett som fremdeles eksisterer. Skipet ble sjøsatt den 15. mai 1940, og ble omgjort til et museumsskip. Skipet er det eneste av sitt slag i hele verden, og ligger for anker i Halifax i Nova Scotia, Canada. Etter krigens slutt ble skipet brukt som et sivilt forskningsskip, men ble restaurert og omgjort til museumsskip i 1983.
Andreas Gröndahl

**Andreas Gröndahl** (født 9. november 1990 i Södertälje) er en svensk ishockeyspiller. Han spiller på Visby/Roma i Division 1 og har spilt Södertälje SK i Allsvenskan i sesongen 2010/2011. Tidligere klubber er: på utlånd til Storhamar Dragons.

## Referanser


## Eksterne lenker
*
Kirkenes Puckers

**Kirkenes Puckers** er en ishockeyklubb fra Kirkenes i Sør-Varanger. Den er underlagt Norges ishockeyforbund og tilhører Region Nord-Norge.

Klubben består av junioravdeling og et A-lag og et B-lag. A-laget spiller i den svenske Division 3, som et av to norske lag som spiller i svenske seriespill. B-laget deltar i Barents Hockey League (forkortet til BHL) med lag fra Norge, Finland og Russland.

## Folk-til-folk-samarbeidet
Folk-til-folk-samarbeidet er et samarbeid som Kirkenes Puckers fikk mye oppmerksomhet etter TV-serien «Puckers », som følger hockeylag fra Norge, Finland og Russland. Lagene spiller i den internasjonale ligaen Barents Hockey League (BHL), samtidig som de jobber for vennskap på tvers av grensene.

Folk-til-folk-samarbeidet omfatter mange hundre skoler, idrettslag, foreninger, arbeidsfolk og foretak på begge sider av den norsk-russiske grensen. Dette samarbeid har på gått siden begynnelsen på 2000-tallet.

Rødt-leder Bjørnar Moxnes nominert Kirkenes Puckers til Nobels Fredspris 2021.

## Referanser


## Eksterne lenker

* Offisielle nettsiden
Elverum Ishockeyklubb

**Elverum Ishockeyklubb** tidligere **Elverum Ishockey**  er en ishockeyklubb fra Elverum i Østerdalen. Klubben holdet til på utendørsbane i Fylken, men de trenete noen ganger i Nordlyshallen og Storhamar Ishall på Hamar. Klubben besto av en junoravdeling og et Old Boys lag. Elverum Ishockey var medlem av Hedmark og Oppland ishockeykrets.

## Historie

Elverum Ishockey startet og hadde noe aktivitet på 70-tallet. Men ishockeygruppa ble startet opp igjen i desember 1982 etter å ha lagt brakk i en del år. Klubben ble lagt ned i 2011.
Igjen høsten 2024 12 år etter at det ble slutt for Elverum Ishockey, er klubben tilbake. Da under navnet Elverum Ishockeyklubb. 

## Referanser
São Tomé og Príncipe under OL

**[[São Tomé og Príncipe]]** deltok første gang i olympiske leker under Sommer-OL 1996 i Atlanta, og har siden deltatt i samtlige påfølgende sommerleker. De har aldri deltatt i vinterlekene. São Tomé og Príncipe har aldri vunnet noen medalje.

## Medaljeoversikt

## Eksterne lenker
* São Tomé og Príncipes OL-statistikk på Olympedia.org
* São Tomé og Príncipes OL-statistikk  på Sports-reference.com
Saudi-Arabia under OL

**[[Saudi-Arabia]]** deltok første gang i olympiske leker under Sommer-OL 1972 i München, og har siden deltatt i alle påfølgende sommerleker unntatt Sommer-OL 1980 i Moskva som de boikottet. De deltok for første gang i vinterlekene i Vinter-OL 2022 i Beijing.

## Medaljeoversikt

## Eksterne lenker
* Saudi-Arabias OL-statistikk på Olympedia.org
* Saudi-Arabias OL-statistikk  på Sports-reference.com
Senegal under OL

**[[Senegal]]** deltok første gang i olympiske leker under Sommer-OL 1964 i Tokyo, og har deltatt i samtlige påfølgende sommerleker. De deltok første gang i vinterlekene under Vinter-OL 1984 i Sarajevo, og har deltatt i totalt fem vinterleker.

## Medaljeoversikter

## Eksterne lenker
* Senegals OL-statistikk på Olympedia.org
* Senegals OL-statistikk  på Sports-reference.com
Den sentralafrikanske republikk under OL

**[[Den sentralafrikanske republikk]]** deltok første gang i olympiske leker under Sommer-OL 1968 i Mexico by. De deltok ikke igjen før under Sommer-OL 1984 i Los Angeles, og har deltatt i samtlige påfølgende sommerleker. De har aldri deltatt i vinterlekene. Den sentralafrikanske republikk har aldri vunnet noen medalje.

## Medaljeoversikt

## Eksterne lenker
* Den sentralafrikanske republikks OL-statistikk på Olympedia.org
* Den sentralafrikanske republikks OL-statistikk  på Sports-reference.com
Seychellene under OL

**[[Seychellene]]** deltok første gang i olympiske leker under Sommer-OL 1980 i Moskva, og har deltatt i alle påfølgende sommerleker unntatt Sommer-OL 1988 i Seoul. De har aldri deltatt i vinterlekene. Seychellene har aldri vunnet noen medalje.

## Medaljeoversikt

## Eksterne lenker
* Seychellenes OL-statistikk på Olympedia.org
* Seychellenes OL-statistikk  på Sports-reference.com
Singapore under OL

**[[Singapore]]** deltok første gang i olympiske leker under Sommer-OL 1948 i London. Singapore har siden deltatt i alle påfølgende sommerleker unntatt Sommer-OL 1980 i Moskva, som de boikottet, og under Sommer-OL 1964 i Tokyo, da utøvere fra Singapore deltok som en del av Malaysia. Singapore deltok for første gang  i vinterlekene under Vinter-OL 2018 i Pyeongchang.

## Medaljeoversikt

## Eksterne lenker
* Singapores OL-statistikk på Olympedia.org
* Singapores OL-statistikk  på Sports-reference.com
Slovakia under OL

**[[Slovakia]]** deltok første gang i olympiske leker som selvstendig nasjon under Vinter-OL 1994 på Lillehammer, og har siden deltatt i samtlige påfølgende sommer- og vinterleker. Tidligere deltok utøvere fra Slovakia som en del av Ungarn (1896–1912) og Tsjekkoslovakia (1920–1992).

## Medaljeoversikter

## Eksterne lenker
* Slovakias OL-statistikk på Olympedia.org
* Slovakias OL-statistikk  på Sports-reference.com
Tsjekkia under OL

**[[Tsjekkia]]** deltok første gang i olympiske leker som selvstendig nasjon i Vinter-OL 1994, og har deltatt i samtlige påfølgende sommer- og vinterleker. Tidligere har utøvere fra Tsjekkia deltatt som en del av Böhmen (1900–1912) og Tsjekkoslovakia (1920–1992).

## Medaljeoversikter

## Eksterne lenker
* Tsjekkias OL-statistikk på Olympedia.org
* Tsjekkias OL-statistikk  på Sports-reference.com